गेटवे सेमिफाइनलमा, प्रवेशको ह्याट्रिक
गेटवे एकेडेमी १६ औं फेका कप अन्तरस्कुल छात्र फुटबल प्रतियोगितामा मंगलबार सेमिफाइनल पुगेको छ ।
काठमाडौँ — गेटवे एकेडेमी १६ औं फेका कप अन्तरस्कुल छात्र फुटबल प्रतियोगितामा मंगलबार सेमिफाइनल पुगेको छ ।स्वच्छ शैक्षिक प्रतिस्पर्धीहरुको संगठन (फेका) द्वारा आयोजित प्रतियोगितामा गेटवेले हाइल्यान्डलाई १–० गोलले हराएर सेमिफाइनल पुग्ने पहिलो टोली बन्यो । गेटवेका लक्ष्मण उप्रेतीले निर्णायक गोल गरे । गेटवेका प्रदीप खत्री म्यान अफ द म्याच घोषित भए ।मूलपानीमा भइरहेको प्रतियोगितामा अक्षरिका र एकलव्य शिक्षा सदन पनि क्वाटरफाइनल पुगेका छन् । जेनिश तामाङको १ गोलमा अक्षरिकाले विद्या विकासलाई २–१ गोलले हरायो । एक गोल आत्मघाती थियो । विद्या विकासका अरुण मगरले एक गोल फर्काए । अक्षरिकाका आयुश कार्की म्यान अफ द म्याच चुनिए ।एकलव्यले गोल्डेन बडलाई ५–० ले हराउँदा प्रवेश खड्काले ह्याट्रिक गरेका थिए । विशेष खड्का र नीरज कोइरालाले १–१ गोल थपे ।